An kori safeton dansanda daga aiki domin wulakanta sakamakon kwankwadan barasa - ISYAKU.COM An kori safeton dansanda daga aiki domin wulakanta sakamakon kwankwadan barasa - ISYAKU.COM
Home > LABARI > An kori safeton dansanda daga aiki domin wulakanta sakamakon kwankwadan barasa
An kori safeton dansanda daga aiki domin wulakanta sakamakon kwankwadan barasa
Rundunar yansandan Najeriya ta yi ma wani safeton dansanda koran kare daga aikin dansanda sakamakon wulakanta, bayan hotunan bidiyo sun nuna shi a kafofin sada zumunta ya yi tatil da barasa. Bayan safeto janar na yansanda IGP Ibrahim K. Idris NPM mni ya gan wannan bidiyo, ya umurci kwamishinan yansanda na jihar Lagos domin ya gano tare da hukunta wannan batagarin safeto dan giya. Wannan safeto ya wulakanta ne a unguwar Akowonjo da ke Dopemu a jihar Lagos
Sakamakon haka ne kwamishinan yansanda na jihar Lagos CP Imohimi Edgal ya sa aka yi bincike da aka gano wannan dansanda da aka gane cewa safeto Kadima Useni ne mai lambar dansanda176219. wanda ke sashen yansandan kwantar da tarzoma na Mopol Base 22 da ke Ikeja.
An koreshi daga aiki ne bayan ya gurfana a gaban Kotun yansanda na cikin gida da ake kira Orderly Room, kuma Alkalin kotun ya same shi da laifi,sakamakon haka aka yi masa koran kare daga aikin dansanda a yau, ba pansho balle gratiti.
Item Reviewed: An kori safeton dansanda daga aiki domin wulakanta sakamakon kwankwadan barasa Rating: 5 Reviewed By: -